2017. gada Noteikumi Nr.

Rīgā (prot. Nr.   .§)

Melioratīvās hidrometrijas darbu veikšanas kārtība

Izdoti saskaņā ar Meliorācijas likuma 13. pantu

1. Noteikumi nosaka melioratīvās hidrometrijas darbu veikšanas kārtību.

2. Sistemātiskus mazo upju, ezeru un meliorācijas sistēmu ūdens līmeņa augstuma novērojumus un caurplūduma daudzuma mērījumus veic stacionāri ierīkotos upju, ezeru un drenu hidrometriskajos posteņos (pielikums).

3. Hidrometrisko posteni ierīko taisnā upes posmā bez ūdens plūsmas šķēršļiem ar posteņa piesaisti Latvijas normālā augstuma sistēmas epohā (LAS-2000,5).

4. Hidrometrisko posteņu izvietojumu un aprīkojumu saglabā tādu, lai nodrošinātu ilggadīgo hidrometrisko novērojumu rindas nepārtrauktību un ticamību, pamatotu novērojumu un mērījumu rezultātu izmantošanu hidroloģiskajos aprēķinos meliorācijas sistēmu, ūdenssaimniecības, hidrotehnisko, transporta un citu būvju būvniecībā un ekspluatācijā, būvnormatīvu veidošanā un vides aizsardzībā.

5. Valsts sabiedrība ar ierobežotu atbildību “Zemkopības ministrijas nekustamie īpašumi”:

5.1. hidrometriskajos posteņos veic nepārtrauktus ūdens līmeņa novērojumus;

5.2. hidrometriskajos posteņos organizē un vada darbu izpildi;

5.3. hidrometriskos posteņus uztur tehniskā kārtībā;

5.4. veic ikmēneša caurplūduma daudzuma noteikšanas mērījumus;

5.5. veic ikdienas ūdens līmeņa svārstību novērojumus;

5.6. kontrolē, lai straumes ātruma mērīšanai lietojamā aparatūra būtu kalibrēta;

5.7. apkopo un apstrādā hidrometrisko posteņu novērojumu rezultātus;

5.8. saglabā melioratīvās hidrometrijas datus;

5.9. veic sistemātiskus gruntsūdens līmeņa, drenu noteces un augsnes mitruma mērījumus un apstrādā to rezultātus;

5.10. konstruē maksimālā caurplūduma (m3/s) līknes ar ikgadēju viena, divu, piecu un desmit procentu pārsniegšanas varbūtību;

5.11. par katru novērojumu gadu līdz 1. aprīlim pēc attiecīgā gada elektroniskā veidā sagatavo vienotās melioratīvās hidrometrijas gadagrāmatu, ko tīmekļinterneta vietnē www.zmni.lv.

6. Šo noteikumu 5.11.apakšpunktā minētajā hidrometrijas gadagrāmatā ietver šādu informāciju:

* 1. ikgadējo hidrometrisko novērojumu, mērījumu un hidroloģisko aprēķinu rezultātus;

6.2. hidrometrisko posteņu sarakstu un izvietojumu;

6.3. hidrometriskajos posteņos novēroto ikdienas ūdens līmeni kalendāra gadā un sadalījumu pa mēnešiem;

6.4. hidrometriskajos posteņos aprēķināto kalendāra gada vidējo, zemāko un augstāko ūdens līmeni;

6.5. caurplūduma mērījumu rezultātus upju un drenu caurplūduma hidrometriskajos posteņos;

6.6. upju un drenu hidrometriskajos posteņos aprēķināto vidējo, maksimālo un minimālo caurplūdumu kalendāra gadā.

7. Atzīt par spēku zaudējušiem Ministru kabineta 2010. gada 10. augusta noteikumus Nr. 756 “Melioratīvās hidrometrijas darbu veikšanas kārtība” (Latvijas Vēstnesis, 2010, 128. nr.).

Ministru prezidents Māris Kučinskis

Zemkopības ministrs Jānis Dūklavs